Bad Salzdetfurth

Bad Salzdetfurth on linn Lamme jõe kallastel Saksamaal Alam-Saksi liidumaal Hildesheimi kreisis. Linna pindala on 67,11 km². 31. detsembril 2017 elas seal 13 177 inimest. Omavalitsusüksusesse kuuluvad linn ise ja 12 linnaosa (Ortsteile), mis liidendati 1974. aastal: Bodenburg Breinum Detfurth Groß Düngen Klein Düngen Heinde Hockeln Lechstedt Listringen Östrum Wehrstedt Wesseln 1194. aastal on Salzdetfurthi dokumendis esmamainitud. Paika laastasid mitu korda tuli või üleujutus. Halvim üleujutus tekkis 1738. aastal, kui hävines 176 maja. Sõna "Bad", tähendusega "spaa", lisati nimele 1921. aastal. 22. märtsil 1945, raske õhurünnaku ajal Hildesheimile, visati Bad Salzderfurthile mitu pommi ja kaks maja Goettingstrassel hävines. Bad Salzdetfurth sai linna staatuse 1949. aastal. Igal külal, mis liidendati 1974. aastal, on oma ajalugu ja omad traditsioonid. Linnas endas ja igas tema külas on erinevaid vaatamisväärsusi. Vanalinnas on palju heas seisus poolpuitraamiga maju, nagu Kaevurite gildihoone aastast 1898, ja Wesselni külas. Püha Galluse katoliiklik kirik Detfurthis ehitati klassitsistlikus stiilis aastatel 1772–1779. Teisi huvitavaid külakirikuid ja kabeleid võib näha Hockelnis, Bodenburgis, Breinumis, Östrumis, Wehrstedtis ja Klein Düngenis. Ristija Johannese kirik Wesselnis ehitati tüüpilises uusgooti stiilis aastatel 1853–1855. Suurim kirik Bad Salzdetfurthis endas on Püha Jüri kirik, protestantlik kirik värvitud puitlaega, mis ehitati 1700. aasta paiku. Lääneseinal näitab märk, mis on 3 m üle maapinna, Lamme jõe üleujutuse kõrgust 1738. aastal. Barokk altar pärineb aastast 1717. Orel, mis pärineb 1590. aastast, seisis algselt Püha Lamberti kirikus Hildesheimis. Seal on Bad Salzdetfurthi kaevandusajalugu käsitlev linnamuuseum. Algul oli tellishoone, kus nüüd asub muuseum, kool. Muuseum asutati 1987. aastal. Kõige uuem kirik Bad Salzdetfurthis on katoliiklik kirik Püha Perekond, mis ehitati aastatel 1960–1961 ja pühitseti 3. septembril 1961. Orel pärineb aastast 1979. Algul elas Bad Salzdetfurthis väga vähe katoliiklasi. Kuid pärast Teist maailmasõda asusid linna paljud katoliiklikud põgenikud Sileesiast. Bad Salzdetfurthi võib jõuda Hildesheimist rongiga. Raudteejaam on kesklinnas. Raudteepeatused on ka Bodenburgi, Detfurthi, Wesselni ja Groß Düngeni külas. Tööpäeviti sõidab vähemalt üks rong tunnis Hildesheimi ja tagasi. Pühapäeviti ja riigipühadel sõidab üks rong iga kahe tunni tagant. Aerofoto Lamme jõgi ja kesklinn Kaevurite gildihoone ja mälestusmärk Kaevandamist ja linna ajalugu käsitlev muuseum Katoliku kirik Püha Perekond (1960–61) Wesseln, külakeskus Püha Galluse kirik Detfurthis Püha Galluse kirik Detfurthis Kirik Hockelnis Kirik Hockelnis Ristija Johannese kirik Wesselnis Raudteepeatus Wesselnis Benicàssim, Hispaania Bochnia, Poola Yate, Suurbritannia Kelbra, Saksamaa Ulrike Rosenbach (1943–), kunstnik ja kunstiprofessor Joseph Müller (preester) (1894–1944), preester, natsivastane Gottfried von Cramm (1909–1976), tennisist Daniel Van Buyten (1978–), jalgpallur Katharina Schiller (1984–), ujuja Paika on mainitud Tom Clancy bestselleris "Red Storm Rising". Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.bad-salzdetfurth.de Bad Salzdetfurth News